title: 2007/397/CE: Decizia Comisiei din 8 iunie 2007 de instituire a unui grup de experți cu privire la aspectele demografice

text:
               12.6.2007

               RO

               Jurnalul Oficial al Uniunii Europene

               L 150/5

      DECIZIA COMISIEI

   din 8 iunie 2007
   de instituire a unui grup de experți cu privire la aspectele demografice
   (2007/397/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene, în special articolul 140,
   întrucât:

               (1)

               Articolul 140 din Tratatul de instituire a Comunității Europene prevede că Comisia încurajează cooperarea dintre statele membre și facilitează coordonarea acțiunii acestora în toate domeniile politicii sociale.

               (2)

               În conformitate cu comunicarea Comisiei din 12 octombrie 2006 intitulată „Viitorul demografic al Europei – transformarea unei provocări în oportunitate”, Comisia a hotărât să facă apel la un grup de experți guvernamentali.

               (3)

               Grupul va trebui să contribuie la dezvoltarea politicilor de adaptare la schimbările demografice.

               (4)

               Se vor asigura complementaritatea și eliminarea redundanței în raport cu activitățile altor grupuri și comitete europene care se ocupă de alte aspecte referitoare la demografie, în special Comitetul pentru ocuparea forței de muncă, Comitetul pentru protecție socială, Comitetul de politică economică, Comitetul economic și financiar, Consiliul consultativ pentru egalitatea între femei și bărbați și Grupul la nivel înalt pentru integrarea dimensiunii de egalitate între femei și bărbați. Comisia va informa aceste grupuri și comitete în legătură cu lucrările grupului de experți cu privire la aspectele demografice.

               (5)

               Grupul va trebui să fie format din reprezentanți ai guvernelor statelor membre și din experți independenți.

               (6)

               Prin urmare, este necesară instituirea unui grup de experți cu privire la aspectele demografice, precizarea mandatului acestuia și definirea structurilor sale,

         DECIDE:
   Articolul 1
   Se instituie, pe lângă Comisie, pentru o perioadă de cinci ani care poate fi reînnoită, un „grup de experți cu privire la aspectele demografice”, denumit în continuare „grupul”.
   Articolul 2
   Atribuții
   Grupul are ca atribuție consilierea Comisiei în timpul procesului de monitorizare a schimbărilor demografice și de punere în aplicare a orientărilor politice definite în Comunicarea Comisiei din 12 octombrie privind viitorul demografic al Europei [COM(2006) 571].
   În special, grupul:

               —

               sprijină Comisia să formuleze concluzii pe baza rezultatelor cercetării, să identifice datele pertinente pentru rapoartele cu privire la demografie și să favorizeze schimbul de bune practici a cărui platformă va fi forumul demografic. Acesta ia în considerare rezultatele numeroaselor acțiuni și lucrările de cercetare întreprinse de către instituțiile europene cu privire la aceste subiecte;

               —

               permite statelor membre să-și exprime punctul de vedere cu privire la acțiunile care trebuie întreprinse pentru a răspunde provocării demografice și cu privire la inițiativele specifice rezultând din comunicarea din 12 octombrie 2006 cu privire la viitorul demografic al Europei și la urmările acestuia, în special în domeniile care nu sunt încă acoperite în mod corespunzător de către comitetele și grupurile consultative existente;

               —

               sprijină Comisia în elaborarea viitoarelor rapoarte cu privire la aspectele demografice și la evaluarea stadiului de pregătire a UE în ceea ce privește schimbările demografice (bilanț care trebuie inclus în raportul anual privind progresele înregistrate în punerea în aplicare a Strategiei de la Lisabona);

               —

               permite schimbul de experiență și bune practici în materie de politici familiale și susține eforturile vizând ameliorarea calității vieții persoanelor care își asumă responsabilități familiale;

               —

               examinează contribuțiile, orale și scrise, ale partenerilor sociali și ale organizațiilor reprezentând societatea civilă.

         Președintele grupului poate recomanda Comisiei oportunitatea de a consulta grupul cu privire la o problemă determinată.
   Articolul 3
   Alcătuire – Numire
   (1)   Grupul este format din experți guvernamentali și din experți independenți.
   Fiecare stat membru desemnează un expert guvernamental însărcinat cu reprezentarea.
   Comisia numește, cu titlu personal, dintre specialiștii având competențe în domeniile vizate în articolul 2, experți independenți însărcinați să-i ofere consiliere, independent de orice instrucțiune exterioară.
   (2)   Se aplică următoarele dispoziții:

               —

               membrii rămân în funcție până la înlocuire sau până la sfârșitul mandatului;

               —

               membrii care nu mai sunt în măsură să contribuie cu eficacitate la lucrările grupului, care își prezintă demisia sau care nu respectă condițiile enunțate la prima sau la a doua liniuță din prezentul articol sau la articolul 287 din Tratatul de instituire a Comunității Europene, pot fi înlocuiți pentru perioada rămasă din mandatul respectiv;

               —

               numele membrilor numiți cu titlu personal sunt publicate pe website-ul Direcției Generale pentru Ocuparea Forței de Muncă, Afaceri Sociale și Egalitate de Șanse și în Jurnalul Oficial al Uniunii Europene, seria C. Colectarea, gestionarea și publicarea numelor membrilor sunt efectuate în conformitate cu dispozițiile Regulamentului (CE) nr. 45/2001 al Parlamentului European și al Consiliului (1) privind protecția și prelucrarea datelor cu caracter personal.

         Articolul 4
   Funcționare
   (1)   Comisia numește președintele grupului.
   (2)   Reprezentantul Comisiei poate invita experți sau observatori având o competență specială cu privire la un subiect înscris pe ordinea de zi să participe la lucrările grupului sau a subgrupurilor, atunci când acest lucru este util și/sau necesar.
   (3)   Informațiile obținute în cadrul participării la lucrările grupului nu pot fi divulgate atunci când Comisia precizează că acestea se referă la aspecte confidențiale.
   (4)   Grupul se reunește în mod obișnuit într-unul din locurile unde este stabilită Comisia și serviciile sale, în funcție de modalitățile și calendarul fixate de aceasta. Grupul poate fi solicitat să se reunească și în alte locuri, în special la propunerea unui stat membru care dorește să invite grupul, în relație cu un eveniment de interes special pentru acesta. Secretariatul este asigurat de către serviciile Comisiei. Alți funcționari interesați ai Comisiei pot să participe la aceste reuniuni.
   (5)   Grupul adoptă propriul regulament de procedură pe baza regulamentului de procedură tip adoptat de către Comisie.
   (6)   Serviciile Comisiei pot publica pe internet, în limba de origine a documentului în cauză, orice rezumat, concluzie, parte a concluziei sau orice document de lucru al grupului.
   Articolul 5
   Cheltuieli aferente reuniunilor
   Cheltuielile aferente deplasărilor și sejurului suportate de către membri, experți și observatori în cadrul activităților grupului sunt rambursate de către Comisie, în conformitate cu dispozițiile în vigoare. Funcțiile exercitate de către experții guvernamentali nu fac obiectul unei remunerații.
   Cheltuielile aferente reuniunilor sunt rambursate în limitele creditelor disponibile alocate serviciilor în cauză, în cadrul procedurii anuale de alocare a resurselor.
   Articolul 6
   Intrare în vigoare
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 8 iunie 2007.

            Pentru Comisie

         Vladimír ŠPIDLA

            Membru al Comisiei

      (1)  JO L 8, 12.1.2001, p. 1.


title: Decizia (UE) 2017/1599 a Parlamentului European și a Consiliului din 13 septembrie 2017 privind mobilizarea Fondului de solidaritate al Uniunii Europene în vederea furnizării de asistență Italiei

text:
               23.9.2017

               RO

               Jurnalul Oficial al Uniunii Europene

               L 245/3

         DECIZIA (UE) 2017/1599 A PARLAMENTULUI EUROPEAN ȘI A CONSILIULUI
   din 13 septembrie 2017
   privind mobilizarea Fondului de solidaritate al Uniunii Europene în vederea furnizării de asistență Italiei
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene (1), în special articolul 4 alineatul (3),
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 11,
   având în vedere propunerea Comisiei Europene,
   întrucât:

               (1)

               Obiectivul Fondului de solidaritate al Uniunii Europene („fondul”) este de a-i permite Uniunii să răspundă într-un mod rapid, eficient și flexibil situațiilor de urgență, pentru a-și manifesta solidaritatea față de populațiile din regiunile afectate de catastrofe naturale.

               (2)

               Fondul nu depășește o valoare anuală maximă de 500 000 000 EUR (la prețurile din 2011), astfel cum se prevede la articolul 10 alineatul (1) din Regulamentul (UE, Euratom) nr. 1311/2013 al Consiliului (3). Întreaga alocare pentru 2016 a rămas necheltuită, a fost reportată în anul următor, în conformitate cu articolul 10 alineatul (1) din Regulamentul (UE, Euratom) nr. 1311/2013, și a fost parțial utilizată în aprilie 2017. Alocarea pentru 2017 nu a fost încă utilizată.

               (3)

               La 16 noiembrie 2016, Italia a prezentat o cerere de mobilizare a fondului, în urma cutremurului care a afectat regiunile Abruzzi, Lazio, Marche și Umbria la 24 august 2016. În perioada următoare au avut loc noi cutremure în zonele deja afectate, care au înrăutățit considerabil nivelul daunelor raportate anterior. Italia și-a prezentat apoi, la 15 februarie 2017, cererea finală, cu estimări revizuite care au inclus toate daunele cauzate de cutremure în perioada 24 august 2016-18 ianuarie 2017.

               (4)

               Cererea Italiei îndeplinește condițiile de acordare a unei contribuții financiare din fond, astfel cum se prevede la articolul 4 din Regulamentul (CE) nr. 2012/2002.

               (5)

               În consecință, fondul ar trebui să fie mobilizat pentru a oferi o contribuție financiară Italiei.

               (6)

               Deoarece suma care poate fi mobilizată pentru 2017 nu este suficientă pentru a acoperi întreaga contribuție, diferența ar trebui finanțată, în mod excepțional, din suma anuală disponibilă pentru 2018, astfel cum se prevede la articolul 10 alineatul (2) din Regulamentul (UE, Euratom) nr. 1311/2013.

               (7)

               Pentru a reduce la minimum perioada necesară pentru mobilizarea fondului, prezenta decizie ar trebui să se aplice de la data adoptării sale,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii pentru exercițiul financiar 2017, se mobilizează suma de 1 196 797 579 EUR acordată Italiei din Fondul de solidaritate al Uniunii Europene sub formă de credite de angajament și credite de plată.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

   Se aplică începând cu 13 septembrie 2017.

      Adoptată la Strasbourg, 13 septembrie 2017.

            Pentru Parlamentul European

            Președintele

         A. TAJANI

            Pentru Consiliu

            Președintele

         M. MAASIKAS

      (1)  JO L 311, 14.11.2002, p. 3.

      (2)  JO C 373, 20.12.2013, p. 1.

      (3)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).


               16.12.2015

               RO

               Jurnalul Oficial al Uniunii Europene

               C 419/211

         P7_TA(2012)0432
   Numirea unui nou membru al Comisiei
   Decizia Parlamentului European din 21 noiembrie 2012 privind aprobarea numirii lui Tonio Borg în calitate de membru al Comisiei
   (2015/C 419/41)

      Parlamentul European,

               —

               având în vedere articolul 246 al doilea paragraf din Tratatul privind funcţionarea Uniunii Europene şi articolul 106a din Tratatul de instituire a Comunităţii Europene a Energiei Atomice,

               —

               având în vedere punctul 6 din Acordul-cadru privind relaţiile dintre Parlamentul European şi Comisia Europeană (1),

               —

               având în vedere demisia lui John Dalli din funcţia de membru al Comisiei, prezentată la 16 octombrie 2012,

               —

               având în vedere scrisoarea Consiliului din 25 octombrie 2012 prin care Consiliul a consultat Parlamentul cu privire la decizia de numire a lui Tonio Borg, de comun acord cu președintele Comisiei, în calitate de membru al Comisiei,

               —

               având în vedere audierea lui Tonio Borg la 13 noiembrie 2012, condusă de Comisia pentru mediu, sănătate publică și siguranță alimentară, cu asocierea Comisiei pentru piața internă și protecția consumatorilor și a Comisiei pentru agricultură și dezvoltare rurală, precum și declarația de evaluare redactată în urma audierii respective,

               —

               având în vedere articolul 106 şi anexa XVII la Regulamentul său de procedură,

               1.

               aprobă numirea lui Tonio Borg în calitate de membru al Comisiei, pentru perioada rămasă din mandatul Comisiei, care se va încheia la 31 octombrie 2014;

               2.

               încredinţează Preşedintelui sarcina de a transmite prezenta decizie Consiliului, Comisiei şi guvernelor statelor membre.

      (1)  JO L 304, 20.11.2010, p. 47.


title: 2012/525/UE: Decizia Consiliului din 24 septembrie 2012 de numire a unui membru german și a unui supleant german în cadrul Comitetului Regiunilor

text:
               28.9.2012

               RO

               Jurnalul Oficial al Uniunii Europene

               L 263/42

         DECIZIA CONSILIULUI
   din 24 septembrie 2012
   de numire a unui membru german și a unui supleant german în cadrul Comitetului Regiunilor
   (2012/525/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului german,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Peter MÜLLER.

               (3)

               Un loc de supleant a devenit vacant în urma încheierii mandatului domnului Stephan TOSCANI,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membru:

                           —

                           doamna Helma KUHN-THEIS, Bevollmächtigte für Europaangelegenheiten;

                     și

               (b)

               în calitate de supleant:

                           —

                           doamna Isolde RIES, Vizepräsidentin des Landtages des Saarlandes.

         Articolul 2
   Prezenta decizie intră în vigoare la data adoptării.

      Adoptată la Bruxelles, 24 septembrie 2012.

            Pentru Consiliu

            Președintele

         A. D. MAVROYIANNIS

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: 2010/444/PESC: Decizia 2010/444/PESC a Consiliului din 11 august 2010 de prelungire a mandatului Reprezentantului Special al Uniunii Europene în Fosta Republică Iugoslavă a Macedoniei (FYROM)

text:
               12.8.2010

               RO

               Jurnalul Oficial al Uniunii Europene

               L 211/32

         DECIZIA 2010/444/PESC A CONSILIULUI
   din 11 august 2010
   de prelungire a mandatului Reprezentantului Special al Uniunii Europene în Fosta Republică Iugoslavă a Macedoniei (FYROM)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 17 octombrie 2005, Consiliul a adoptat Acțiunea comună 2005/724/PESC (1) de numire a domnului Erwan FOUÉRÉ în calitate de Reprezentant Special al Uniunii Europene (denumit în continuare „RSUE”) în Fosta Republică Iugoslavă a Macedoniei (FYROM).

               (2)

               La 16 martie 2010, Consiliul a adoptat Decizia 2010/156/PESC (2) de modificare a mandatului RSUE până la data de 31 august 2010.

               (3)

               Mandatul RSUE ar trebui să fie prelungit până la 28 februarie 2011 sau până când Consiliul decide, la propunerea Înaltului Reprezentant al Uniunii pentru afaceri externe și politica de securitate (denumit în continuare „ÎR”), că funcțiile adecvate care corespund celor prevăzute de Decizia 2010/156/PESC au fost înființate în cadrul Serviciului european pentru acțiune externă și încheie mandatul,

         ADOPTĂ PREZENTA DECIZIE:
   Articolul 1
   Decizia 2010/156/PESC se modifică după cum urmează:

               1.

               Articolul 1 se înlocuiește cu următorul text:
               „Articolul 1
               Reprezentantul Special al Uniunii Europene
               Mandatul domnului Erwan FOUÉRÉ în calitate de RSUE în Fosta Republică Iugoslavă a Macedoniei se prelungește până la 28 februarie 2011 sau până când Consiliul decide, la propunerea ÎR, că funcțiile adecvate care corespund celor prevăzute de prezenta decizie au fost înființate în cadrul Serviciului european pentru acțiune externă și încheie mandatul.”

               2.

               Articolul 5 se înlocuiește cu următorul text:
               „Articolul 5
               Finanțarea
               (1)   Valoarea financiară de referință destinată să acopere cheltuielile aferente mandatului RSUE pentru perioada 1 aprilie 2010-31 august 2010 este de 340 000 EUR.
               (2)   Valoarea financiară de referință destinată să acopere cheltuielile aferente mandatului RSUE pentru perioada 1 septembrie 2010-28 februarie 2011 este de 310 000 EUR.
               (3)   Cheltuielile sunt gestionate în conformitate cu procedurile și normele aplicabile bugetului general al Uniunii.
               (4)   Gestiunea cheltuielilor face obiectul unui contract între RSUE și Comisie. RSUE este răspunzător în fața Comisiei pentru toate cheltuielile.”

         Articolul 2
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 11 august 2010.

            Pentru Consiliu

            Președintele

         S. VANACKERE

      (1)  JO L 272, 18.10.2005, p. 26.

      (2)  JO L 67, 17.3.2010, p. 6.


title: Decizia Consiliului din 25 februarie 1964 privind aplicarea, în raport cu departamentele franceze de peste mări, a anumitor dispoziții din tratat referitoare la dreptul de stabilire și la plăți

text:
Anunţ juridic important

|

31964D0350

Official Journal 093 , 11/06/1964 P. 1484 - 1484 Danish special edition: Series I Chapter 1963-1964 P. 0135  English special edition: Series I Chapter 1963-1964 P. 0144  Greek special edition: Chapter 06 Volume 3 P. 0003  Spanish special edition: Chapter 06 Volume 1 P. 0042  Portuguese special edition Chapter 06 Volume 1 P. 0042  Ediţie specială în limba cehă Chapter 01 Volume 01 P. 18  - 18 Ediţie specială în limba estonă Chapter 01 Volume 01 P. 18  - 18 Ediţie specială în limba maghiară Chapter 01 Volume 01 P. 18  - 18 Ediţie specială în limba lituaniană Chapter 01 Volume 01 P. 18  - 18 Ediţie specială în limba letonă Chapter 01 Volume 01 P. 18  - 18 Ediţie specială în limba malteză Chapter 01 Volume 01 P. 18  - 18 Ediţie specială în limba polonă Chapter 01 Volume 01 P. 18  - 18 Ediţie specială în limba slovacă Chapter 01 Volume 01 P. 18  - 18 Ediţie specială în limba slovenă Chapter 01 Volume 01 P. 18  - 18

		19640225Decizia Consiliuluidin 25 februarie 1964privind aplicarea, în raport cu departamentele franceze de peste mări, a anumitor dispoziții din tratat referitoare la dreptul de stabilire și la plăți(64/350/CEE)CONSILIUL COMUNITĂȚII ECONOMICE EUROPENE,având în vedere Tratatul de instituire a Comunității Economice Europene, în special articolul 227 alineatul (2),având în vedere propunerea Comisiei,întrucât, în temeiul articolului 227 alineatul (2) al doilea paragraf, Consiliul are competența de a determina condițiile de aplicare, în raport cu departamentele franceze de peste mări, a dispozițiilor din tratat care nu sunt enumerate în primul paragraf din alineatul (2) din articolul în cauză și, în special, a dispozițiilor din articolele 52-58 și 106 din tratat;întrucât condițiile economice din aceste departamente și exigențele lor de dezvoltare economică și socială fac oportună aplicarea articolelor 52-58 și a anumitor dispoziții din articolul 106 din tratat,DECIDE:Articolul 1Articolele 52-58 din tratat se aplică în raport cu departamentele franceze de peste mări, în condițiile prevăzute prin prezenta decizie.La adoptarea directivelor de aplicare a programului general de eliminare a restricțiilor privind libertatea de stabilire, Consiliul va putea adopta, în mod excepțional și în măsura în care este necesar, directive speciale privind stabilirea persoanelor și a societăților pe teritoriul departamentelor franceze de peste mări.Articolul 2Fără a aduce atingere aplicării măsurilor adoptate în temeiul dispozițiilor din tratat și din Convenția de aplicare din 25 martie 1957, nici aplicării măsurilor care urmează a fi adoptate în temeiul articolului 1 de mai sus, dreptul de stabilire pe teritoriul departamentelor franceze de peste mări este extins treptat la societățile și resortisanții din alte state membre decât Franța, astfel încât orice discriminare să fie eliminată în cel mult trei ani de la punerea în aplicare a prezentei decizii.Consiliul adoptă, cu majoritate calificată și la propunerea Comisiei, directivele necesare pentru punerea în aplicare a extinderii treptate.Cu toate acestea, resortisanții și societățile dintr-un stat membru nu pot beneficia, pentru o anumită activitate, într-un departament francez de peste mări, de dispozițiile prevăzute în primul paragraf, decât în măsura în care statul din care provin acordă, pentru aceeași activitate, avantaje de aceeași natură resortisanților și societăților franceze.Articolul 3Dispozițiile din articolul 106 din tratat, în măsura în care nu sunt vizate de Decizia Consiliului din 11 mai 1960 de aplicare, în raport cu Algeria și cu departamentele franceze de peste mări, a dispozițiilor tratatului referitoare la mișcarea capitalurilor, se aplică departamentelor franceze de peste mări.Articolul 4Prezenta decizie este pusă în aplicare de către statele membre la aceeași dată cu decizia Consiliului privind asocierea țărilor și teritoriilor de peste mări la Comunitatea Economică Europeană.Data în cauză se publică în Jurnalul Oficial al Comunităților Europene.Adoptată la Bruxelles, 25 februarie 1964.Pentru ConsiliuPreședinteleH. Fayat--------------------------------------------------


title: Decizia Parlamentului European din 10 mai 2007 privind modificările ce trebuie aduse Regulamentului de procedură al Parlamentului European pentru adaptarea procedurilor interne la cerinţele de simplificare a legislaţiei comunitare (2005/2238(REG))

text:
27.3.2008        RO                               Jurnalul Oficial al Uniunii Europene                                            C 76 E/89

                                                                                Joi, 10 mai 2007

                                                       TEXTE ADOPTATE

            P6_TA(2007)0173

            Simplificarea legislaţiei comunitare

            Decizia Parlamentului European din 10 mai 2007 privind modificările ce trebuie aduse Regulamen-
            tului de procedură al Parlamentului European pentru adaptarea procedurilor interne la cerinţele de
                                   simplificare a legislaţiei comunitare (2005/2238(REG))

            Parlamentul European,

            — având în vedere propunerea de modificare a Regulamentului său de procedură (B6-0582/2005),

            — având în vedere comunicarea Comisiei adresată Parlamentului European, Consiliul, Comitetului Econo-
              mic şi Social European şi Comitetului Regiunilor şi intitulată: „Punerea în aplicare a programului comu-
              nitar de la Lisabona: o strategie de simplificare a cadrului de reglementare (COM(2005)0535)”,

            — având în vedere concluziile Consiliului European din 15-16 iunie 2006, în special punctul 41,

            — având în vedere rezoluţia sa din 16 mai 2006 privind o strategie de simplificare a cadrului de regle-
              mentare (1),

            — având în vedere rezoluţia sa din 16 mai 2006 privind rezultatele examinării propunerilor legislative în
              curs în faţa legiuitorului (2),

            — având în vedere comunicarea Comisiei adresată Consiliului, Parlamentului European, Comitetului Eco-
              nomic şi Social European şi Comitetului Regiunilor, intitulată: „Examinarea strategică a programului”„O
              mai bună legiferare” în Uniunea Europeană (COM(2006)0689),

            — având în vedere articolele 201 şi 202 din Regulamentul său de procedură,

            — având în vedere raportul Comisie pentru afaceri constituţionale şi avizul Comisiei pentru afaceri juridice
              (A6-0143/2007),

            A. întrucât Parlamentul s-a angajat, în rezoluţia sa din 16 mai 2006, menţionată mai sus, privind o stra-
               tegie de simplificare a cadrului de reglementare (punctul 21), „să reflecteze la îmbunătăţirea procedurilor
               sale şi a tehnicilor sale legislative interne în vederea accelerării dosarelor de”„simplificare”, respectând, în
               acelaşi timp, procedurile prevăzute de legislaţia primară, în special Tratatul CE,

            B.   întrucât tehnicile de codificare şi de reformare se numără printre instrumentele cele mai importante de
                 simplificare a legislaţiei comunitare, care face parte din strategia de la Lisabona pentru creşterea econo-
                 mică şi ocuparea forţei de muncă,

            C. întrucât Regulamentul său de procedură conţine o dispoziţie referitoare la codificare, care merită revi-
               zuită, dar nu conţine nicio dispoziţiei referitoare la reformare,

            (1) JO C 297 E, 7.12.2006, p.136.
            (2) JO C 297 E, 7.12.2006, p.140.
 ---pagebreak--- C 76 E/90                                          Jurnalul Oficial al Uniunii Europene                               RO         27.3.2008

Joi, 10 mai 2007

             D. întrucât Parlamentul doreşte, printr-o reexaminare şi clarificare a procedurilor sale, să contribuie din
                plin la eforturile de simplificare şi să încurajeze Comisia să facă mai multe propuneri în acest sens,

             E.    întrucât este de dorit ca Consiliul să întreprindă o acţiune similară,

             1.     hotărăşte să aducă Regulamentului său de procedură următoarele modificări;

             2.     reaminteşte că aceste modificări intră în vigoare în prima zi a următoarei perioade de sesiune;

             3.    încredinţează Preşedintelui sarcina de a transmite prezenta decizie, spre informare, Consiliului şi Comi-
             siei.

                        TEXT ÎN VIGOARE                                                           AMENDAMENTE

                                                             Amendamentul 1
                                                                Articolul 80

(1)    În cazul în care Comisia sesizează Parlamentul cu o pro-          (1)    În cazul în care Comisia sesizează Parlamentul cu o pro-
punere privind codificarea oficială a legislaţiei comunitare, pro-       punere privind codificarea legislaţiei comunitare, propunerea se
punerea se trimite la comisia competentă pentru chestiunile juri-        trimite la comisia competentă pentru chestiunile juridice.
dice. În cazul în care se dovedeşte că propunerea nu implică             Aceasta o examinează în conformitate cu modalităţile stabilite
nicio modificare de fond a legislaţiei comunitare, se aplică pro-        la nivel interinstituţional (1) pentru a se asigura că nu este
cedura prevăzută la articolul 43.                                        decât o simplă codificare, care nu implică nicio modificare de
                                                                         fond.

(2)    Preşedintele comisiei competente în fond sau raportorul           (2)    Comisia care a fost competentă în fond pentru chestiu-
desemnat de aceasta pot participa la examinarea şi elaborarea            nile care fac obiectul codificării poate, la cererea sa sau a
propunerii de codificare. Dacă este necesar, comisia compe-              comisiei competente pentru chestiunile juridice, să fie sesizată
tentă în fond poate să-şi dea, în prealabil, avizul.                     pentru un aviz privind oportunitatea codificării.

(3)    Prin derogare de la dispoziţiile prevăzute la articolul 43        (3)    Amendamentele la textul propunerii sunt inadmisibile.
alineatul (3), procedura simplificată nu se poate aplica în              Totuşi, la cererea raportorului, preşedintele comisiei compe-
cazul unei propuneri de codificare oficiale, în cazul în care            tente pentru chestiunile juridice poate supune aprobării aces-
majoritatea membrilor comisiei competente pentru chestiunile             teia amendamentele referitoare la adaptări tehnice, cu condiţia
juridice sau ai comisiei competente în fond se opun.                     ca aceste adaptări să fie necesare pentru asigurarea conformi-
                                                                         tăţii propunerii cu normele de codificare şi să nu implice nicio
                                                                         modificare de fond a propunerii

                                                                         (4)    În cazul în care comisia competentă pentru chestiunile
                                                                         juridice consideră că propunerea nu implică nicio modificare
                                                                         de fond, aceasta o supune Parlamentului spre aprobare.
                                                                         În cazul n care aceasta consideră că propunerea implică o
                                                                         modificare de fond a legislaţiei comunitare, propune Parlamen-
                                                                         tului respingerea propunerii.

                                                                         În ambele cazuri, Parlamentul se exprimă prin vot unic, fără
                                                                         amendamente şi fără dezbatere.

                                                                         (1) Acordul interinstituţional din 20 decembrie 1994, Metoda de
                                                                             lucru accelerată pentru codificarea oficială a textelor legisla-
                                                                             tive, punctul 4, JO C 102, 4.4.1996, p.2.
 ---pagebreak--- 27.3.2008   RO                     Jurnalul Oficial al Uniunii Europene                                          C 76 E/91

                                                                                Joi, 10 mai 2007

                 TEXT ÎN VIGOARE                                                 AMENDAMENTE

                                            Amendamentul 2
                                           Articolul 80a (nou)

                                                        Articolul 80a
                                                        Reformare
                                                        (1)    În cazul în care Comisia sesizează Parlamentul cu o
                                                        propunere privind reformarea legislaţiei comunitare, propune-
                                                        rea se trimite comisiei competente pentru chestiunile juridice
                                                        şi comisiei competente în fond.

                                                        (2)    Comisia competentă pentru chestiunile juridice exami-
                                                        nează propunerea în conformitate cu modalităţile convenite la
                                                        nivel interinstituţional (1) pentru a se asigura că aceasta nu
                                                        implică nicio modificare de fond în afara celor care au fost
                                                        identificate ca atare.
                                                        În cadrul acestei examinări, amendamentele la textul propune-
                                                        rii sunt inadmisibile. Totuşi, în ceea ce priveşte dispoziţiile
                                                        care au rămas neschimbate în propunerea de reformare, se
                                                        aplică articolul 80 alineatul (3) al doilea paragraf.

                                                        (3)    În cazul în care comisia competentă pentru chestiunile
                                                        juridice consideră că propunerea nu implică nicio modificare
                                                        de fond în afara celor identificate ca atare, aceasta informează
                                                        comisia competentă în fond cu privire la acest lucru.
                                                        În acest caz, în afara condiţiilor stabilite la articolele 150 şi
                                                        151, în cadrul comisiei competente în fond sunt admisibile
                                                        doar amendamentele referitoare la acele părţi din propunere
                                                        care conţin modificări.
                                                        Totuşi, amendamentele la părţile care au rămas neschimbate
                                                        pot fi admise cu titlu excepţional şi, de la caz la caz, de către
                                                        preşedintele respectivei comisii dacă acesta consideră că, din
                                                        motive imperative de coerenţă internă a textului sau de cone-
                                                        xitate cu alte amendamente admisibile, acest lucru este nece-
                                                        sar. Aceste motive trebuie să figureze într-o justificare scrisă a
                                                        amendamentelor.

                                                        (4)    În cazul în care comisia competentă pentru chestiunile
                                                        juridice consideră că propunerea implică modificări de fond în
                                                        afara celor care au fost identificate ca atare, aceasta propune
                                                        Parlamentului respingerea propunerii şi informează comisia
                                                        competentă în fond cu privire la acest lucru.
                                                        În acest caz, Preşedintele invită Comisia să-şi retragă propu-
                                                        nerea. În cazul în care Comisia îşi retrage propunerea, Preşe-
                                                        dintele constată că procedura a devenit fără obiect şi infor-
                                                        mează Consiliul cu privire la acest lucru. În cazul în care
                                                        Comisia nu îşi retrage propunerea, Parlamentul o retrimite
                                                        comisiei competente în fond, care o examinează în conformi-
                                                        tate cu procedura normală.

                                                        (1) Acordul interinstituţional din 28 noiembrie 2001 privind uti-
                                                            lizarea mai structurată a tehnicii de reformare a actelor legis-
                                                            lative, punctul 9., JO C 77, 28.3.2002, p. 1.


               5.2.2016

               RO

               Jurnalul Oficial al Uniunii Europene

               C 45/99

         P7_TA(2013)0108
   Cerere de ridicare a imunității parlamentare a lui Ewald Stadler
   Decizia Parlamentului European din 16 aprilie 2013 privind cererea de ridicare a imunității lui Ewald Stadler (2012/2239(IMM))
   (2016/C 045/18)

      Parlamentul European,

               —

               având în vedere solicitarea adresată de Parchetul din Viena, la 9 iulie 2012, de ridicare a imunității lui Ewald Stadler în legătură cu o procedură de anchetă, anunțată în ședința plenară din 10 septembrie 2012,

               —

               în urma audierii, la 20 februarie 2013, a lui Ewald Stadler, în conformitate cu articolul 7 alineatul (3) din Regulamentul de procedură,

               —

               având în vedere articolul 9 din Protocolul nr. 7 privind privilegiile și imunitățile Uniunii Europene, precum și articolul 6 alineatul (2) din Actul privind alegerea deputaților în Parlamentul European prin vot universal direct, din 20 septembrie 1976,

               —

               având în vedere articolul 57 din Constituția federală a Republicii Austria,

               —

               având în vedere sentințele Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010 și 6 septembrie 2011 (1),

               —

               având în vedere articolul 6 alineatul (2) și articolul 7 din Regulamentul său de procedură,

               —

               având în vedere raportul Comisiei pentru afaceri juridice (A7-0120/2013),

               A.

               întrucât Parchetul din Viena a solicitat ridicarea imunității lui Ewald Stadler, deputat în Parlamentul European, pentru a permite autorităților austriece să efectueze cercetările necesare și să introducă o acțiune în justiție împotriva lui Ewald Stadler;

               B.

               întrucât ridicarea imunității lui Ewald Stadler are legătură cu presupusele infracțiuni penale de tentativă de constrângere în formă agravată, conform articolului 15 și articolelor 105 alineatul (1) și 106 alineatul (1) punctul 1 din Codul penal al Republicii Austria și cu infracțiunea de mărturie mincinoasă, conform articolului 288 alineatul (1) din Codul penal;

               C.

               întrucât, conform articolului 9 din Protocolul privind privilegiile și imunitățile Uniunii Europene, pe teritoriul propriului stat deputații în Parlamentul European beneficiază de imunitățile acordate deputaților parlamentului respectiv;

               D.

               întrucât, conform articolului 57 alineatul (2) din Constituția federală a Republicii Austria, deputații în Consiliul Național pot fi arestați pentru comiterea unei infracțiuni penale numai cu aprobarea acestuia – cu excepția cazurilor în care sunt prinși în flagrant delict de comitere a unei infracțiuni penale – și întrucât percheziționarea locuințelor deputaților în Consiliul Național necesită, de asemenea, aprobarea acestuia; întrucât, conform articolului 57 alineatul (3) din Constituția Republicii Austria, nu se poate introduce nicio acțiune în justiție împotriva deputaților în Consiliul Național ca urmare a comiterii unei infracțiuni pasibile de pedeapsă penală fără aprobarea acestuia, cu excepția cazului în care infracțiunea penală în cauză nu este, în mod clar, legată de activitatea politică a deputatului respectiv și întrucât, conform acestei prevederi, autoritatea competentă trebuie să solicite adoptarea unei hotărâri de către Consiliul Național cu privire la existența unei astfel de legături, în cazul în care acest lucru este solicitat de deputatul în cauză sau de către o treime din membrii comisiei permanente competente;

               E.

               întrucât imunitatea lui Ewald Stadler trebuie ridicată pentru ca ancheta împotriva sa să poată continua;

               F.

               întrucât Ewald Stadler este deputat în Parlamentul European de la data de 7 decembrie 2011;

               G.

               întrucât Parchetul din Viena desfășoară o anchetă împotriva lui Ewald Stadler din martie 2010;

               H.

               întrucât articolul 9 din Protocolul privind privilegiile și imunitățile Uniunii Europene și articolul 57 din Constituția federală a Republicii Austria nu exclud ridicarea imunității lui Ewald Stadler;

               I.

               întrucât, prin urmare, se recomandă ca, în cazul de față, imunitatea parlamentară să fie ridicată,

               1.

               hotărăște să ridice imunitatea lui Ewald Stadler;

               2.

               încredințează Președintelui sarcina de a transmite imediat prezenta decizie, precum și raportul comisiei competente, autorității competente a Republicii Austria și lui Ewald Stadler.

      (1)  Hotărârea din 12 mai 1964 în cauza 101/63 Wagner/Fohrmann și Krier (Rec. 1964, p. 387), hotărârea din 10 iulie 1986 în cauza 149/85 Wybot/Faure și alții (Rec. 1986, p. 2391), hotărârea din 15 octombrie 2008 în cauza T-345/05 Mote/Parlamentul (Rep. 2008, p. II-2849), hotărârea din 21 octombrie 2008 în cauzele conexate C-200/07 și C-201/07 Marra/De Gregorio și Clemente (Rep. 2008, p. I-7929), hotărârea din 19 martie 2010 în cauza T-42/06 Gollnisch/Parlamentul (Rep. 2010, p. II-1135), hotărârea din 6 septembrie 2011 în cauza C-163/10 Patriciello (Rep. 2011, p. I-7565).


title: Decizia (UE, Euratom) 2017/1609 a Parlamentului European din 27 aprilie 2017 privind descărcarea de gestiune pentru execuția bugetului Agenției Executive pentru Educație, Audiovizual și Cultură aferent exercițiului financiar 2015

text:
               29.9.2017

               RO

               Jurnalul Oficial al Uniunii Europene

               L 252/101

         DECIZIA (UE, Euratom) 2017/1609 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului Agenției Executive pentru Educație, Audiovizual și Cultură aferent exercițiului financiar 2015
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2015 (1),

               —

               având în vedere conturile anuale consolidate ale Uniunii Europene pentru exercițiul financiar 2015 [COM(2016) 475 – C8-0269/2016] (2),

               —

               având în vedere conturile anuale finale ale Agenției Executive pentru Educație, Audiovizual și Cultură pentru exercițiul financiar 2015 (3),

               —

               având în vedere Raportul Comisiei privind acțiunile întreprinse în urma descărcării de gestiune pentru exercițiul 2014 [COM(2016) 674] și documentele de lucru ale serviciilor Comisiei care îl însoțesc [SWD(2016) 338, SWD(2016) 339],

               —

               având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în 2015 [COM(2016) 628] și documentul de lucru al serviciilor Comisiei care îl însoțește [SWD(2016) 322],

               —

               având în vedere Raportul Curții de Conturi privind conturile anuale ale Agenției Executive pentru Educație, Audiovizual și Cultură pentru exercițiul financiar 2015, însoțit de răspunsul agenției (4),

               —

               având în vedere declarația de asigurare (5) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a agențiilor executive în ceea ce privește execuția bugetului pentru exercițiul financiar 2015 (05874/2017 – C8-0038/2017),

               —

               având în vedere articolele 317, 318 și 319 din Tratatul privind funcționarea Uniunii Europene,

               —

               având în vedere articolul 106a din Tratatul de instituire a Comunității Europene a Energiei Atomice,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 62, 164, 165 și 166,

               —

               având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (7), în special articolul 14 alineatul (3),

               —

               având în vedere Regulamentul (CE) nr. 1653/2004 al Comisiei din 21 septembrie 2004 de stabilire a Regulamentului financiar tip pentru agențiile executive, în aplicarea Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini privind gestionarea programelor comunitare (8), în special articolul 66 primul și al doilea paragraf,

               —

               având în vedere Decizia de punere în aplicare 2013/776/UE a Comisiei din 18 decembrie 2013 de stabilire a „Agenției Executive pentru Educație, Audiovizual și Cultură” și de abrogare a Deciziei 2009/336/CE (9),

               —

               având în vedere articolul 93 și anexa IV la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate(A8-0150/2017),

               A.

               întrucât, în temeiul articolului 17 alineatul (1) din Tratatul privind Uniunea Europeană, Comisia execută bugetul și administrează programele și, în aplicarea articolului 317 din Tratatul privind funcționarea Uniunii Europene, Comisia execută bugetul în cooperare cu statele membre și pe propria răspundere, în conformitate cu principiul bunei gestiuni financiare,

               1.

               acordă directorului Agenției Executive pentru Educație, Audiovizual și Cultură descărcarea de gestiune pentru execuția bugetului agenției executive aferent exercițiului financiar 2015;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2015, secțiunea III – Comisia și agențiile executive, precum și în Rezoluția sa din 27 aprilie 2017 referitoare la rapoartele speciale ale Curții de Conturi în contextul descărcării de gestiune a Comisiei pentru exercițiul financiar 2015 (10);

               3.

               încredințează președintelui sarcina de a transmite prezenta decizie, decizia privind descărcarea de gestiune pentru execuția bugetului general al Uniunii Europene aferent exercițiului financiar 2015, secțiunea III – Comisia și agențiile executive, precum și rezoluția care face parte integrantă din aceste decizii directorului Agenției Executive pentru Educație, Audiovizual și Cultură, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO L 69, 13.3.2015.

      (2)  JO C 380, 14.10.2016, p. 1.

      (3)  JO C 417, 11.11.2016, p. 2.

      (4)  JO C 449, 1.12.2016, p. 51.

      (5)  JO C 380, 14.10.2016, p. 147.

      (6)  JO L 298, 26.10.2012, p. 1.

      (7)  JO L 11, 16.1.2003, p. 1.

      (8)  JO L 297, 22.9.2004, p. 6.

      (9)  JO L 343, 19.12.2013, p. 46.

      (10)  Texte adoptate, P8_TA(2017)0144 (a se vedea pagina 66 din prezentul Jurnal Oficial).


title: Decizia (UE) 2016/541 a Consiliului din 15 februarie 2016 de notificare a Greciei în vederea adoptării unor măsuri de reducere a deficitului considerate necesare pentru remedierea situației de deficit excesiv (2015/1410)

text:
               7.4.2016

               RO

               Jurnalul Oficial al Uniunii Europene

               L 91/18

         DECIZIA (UE) 2016/541 A CONSILIULUI
   din 15 februarie 2016
   de notificare a Greciei în vederea adoptării unor măsuri de reducere a deficitului considerate necesare pentru remedierea situației de deficit excesiv (2015/1410) (1)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 126 alineatul (9),
   având în vedere recomandarea Comisiei Europene,
   întrucât:

               (1)

               Articolul 126 din Tratatul privind funcționarea Uniunii Europene (TFUE) precizează că statele membre trebuie să evite deficitele publice excesive și stabilește, în acest scop, procedura de deficit excesiv. Pactul de stabilitate și creștere, care, conform componentei sale corective, pune în aplicare procedura de deficit excesiv, constituie cadrul care sprijină politicile guvernamentale pentru o revenire rapidă la poziții bugetare solide, ținând cont de situația economică.

               (2)

               La 27 aprilie 2009, Consiliul a decis, în conformitate cu articolul 104 alineatul (6) din Tratatul de instituire a Comunității Europene, că în Grecia exista un deficit excesiv.

               (3)

               La 10 mai 2010, Consiliul a adoptat Decizia 2010/320/UE (2) adresată Greciei în temeiul articolului 126 alineatul (9) și al articolului 136 din TFUE în vederea consolidării și a aprofundării supravegherii fiscale și de notificare a Greciei în vederea adoptării unor măsuri de reducere a deficitului considerate necesare pentru remedierea situației de deficit excesiv până la termenul limită, și anume 2014. Consiliul a stabilit anul 2014 ca termen limită pentru corectarea situației de deficit excesiv și ținte anuale pentru deficitul public.

               (4)

               Decizia 2010/320/UE a Consiliului a fost modificată în mod substanțial de mai multe ori. Întrucât trebuiau aduse noi modificări, decizia a fost reformată, la 12 iulie 2011, prin Decizia 2011/734/UE a Consiliului (3), din motive de claritate. Ulterior, respectiva decizie a fost modificată în mod semnificativ în mai multe rânduri în perioada cuprinsă între 8 iulie 2011 și decembrie 2012 (4).

               (5)

               Deteriorarea foarte gravă a situației financiare a Greciei a determinat statele membre din zona euro să decidă acordarea unui sprijin pentru stabilitate Greciei, cu scopul de a proteja stabilitatea financiară a zonei euro în ansamblu, la care se adaugă și asistența multilaterală acordată de Fondul Monetar Internațional. În perioada cuprinsă între luna mai 2010 și luna iunie 2015, sprijinul acordat de statele membre din zona euro a luat forma atât a unui Mecanism de împrumut bilateral pentru Grecia, cât și a unui împrumut din partea Fondului european de stabilitate financiară (FESF). Sprijinul creditorilor a fost însoțit de o condiționalitate politică extinsă, inclusiv în ceea ce privește respectarea de către Grecia a Deciziei 2011/734/UE a Consiliului și a modificărilor ulterioare ale acesteia.

               (6)

               La 8 iulie 2015, Grecia a solicitat asistență financiară din partea Mecanismului european de stabilitate (MES), sub forma unui împrumut pe trei ani, iar la 12 iulie 2015 s-a ajuns la un acord de principiu cu privire la acordarea unui împrumut în valoare de până la 86 000 de milioane EUR pentru Grecia. La 17 iulie, Consiliul guvernatorilor MES a încredințat Comisiei Europene, în colaborare cu Banca Centrală Europeană și cu Fondul Monetar Internațional, negocierea unui memorandum de înțelegere (denumit în continuare „memorandumul de înțelegere”), care precizează condiționalitățile în materie de politici pentru un mecanism de asistență financiară care să acopere perioada 2015-2018, în conformitate cu articolul 13 alineatul (3) din Tratatul privind MES.

               (7)

               În conformitate cu Regulamentul (UE) nr. 472/2013 al Parlamentului European și al Consiliului din 21 mai 2013 privind consolidarea supravegherii economice și bugetare a statelor membre din zona euro care întâmpină sau care sunt amenințate de dificultăți grave în ceea ce privește stabilitatea lor financiară (5), în special articolul 7, un stat membru care solicită asistență financiară din partea MES trebuie să pregătească un program de ajustare macroeconomică (denumit în continuare „programul”), în vederea aprobării de către Consiliu. Un astfel de program ar trebui să asigure adoptarea unui set de reforme necesare pentru a îmbunătăți sustenabilitatea finanțelor publice și cadrul de reglementare.

               (8)

               Programul elaborat de Grecia a fost aprobat prin Decizia de punere în aplicare (UE) 2016/544 a Consiliului (6).

               (9)

               Articolul 10 alineatul (2) litera (b) din Regulamentul (UE) nr. 472/2013 stabilește, de asemenea, că, în cazul în care un stat membru care face obiectul unui program de ajustare macroeconomică în temeiul articolului 7 din regulamentul respectiv face, de asemenea, obiectul unei decizii în temeiul articolului 126 alineatul (9) din TFUE pentru corectarea deficitului său excesiv, obiectivele bugetare anuale din programul său de ajustare macroeconomică sunt integrate în decizia de notificare în temeiul articolului 5 alineatul (1) din Regulamentul (CE) nr. 1467/97 din 7 iulie 1997 privind accelerarea și clarificarea aplicării procedurii de deficit excesiv (7); în plus, măsurile menite să contribuie la îndeplinirea obiectivelor respective din programul de ajustare macroeconomică vor fi, de asemenea, integrate în decizia de notificare, în conformitate cu articolul 5 alineatul (1) din Regulamentul (CE) nr. 1467/97. Articolul 10 alineatul (2) litera (a) din Regulamentul (UE) nr. 472/2013 stabilește, de asemenea, că statul membru este scutit de la obligația de a trimite rapoartele întocmite în temeiul articolului 5 alineatul (1) din Regulamentul (CE) nr. 1467/97. În sfârșit, articolul 10 alineatul (2) litera (c) din Regulamentul (UE) nr. 472/2013 stabilește faptul că monitorizarea este efectuată astfel cum se prevede la articolul 7 alineatul (4) din regulamentul respectiv și că statul membru este scutit de monitorizare în temeiul articolului 10 alineatul (1) și al articolului 10a din Regulamentul (CE) nr. 1467/97 și de monitorizarea pe care se bazează luarea deciziilor în temeiul articolului 6 alineatul (2) din respectivul regulament.

               (10)

               Se preconizează, în prezent, că activitatea economică din Grecia înregistrează rezultate mult mai slabe decât s-a estimat la momentul adoptării celei mai recente modificări a Deciziei 2011/734/UE a Consiliului în decembrie 2012. Se preconizează ca atât PIB-ul real cât și cel nominal să fie la niveluri mult mai scăzute în 2015 și 2016 decât s-a estimat în previziunile din primăvara anului 2015 ale Comisiei, din cauza incertitudinii politice, a neaplicării reformelor, a scăderii veniturilor publice, a zilelor nelucrate precum și a impunerii de controale asupra mișcărilor de capital. Comisia și-a actualizat previziunile privind creșterea PIB-ului în august 2015, pentru a sprijini negocierile referitoare la Memorandumul de înțelegere necesar unui program MES. Conform acestor previziuni, în 2015-2016, PIB-ul real se va contracta cu 2,3 % și, respectiv, 1,3 % (comparativ cu o creștere pozitivă de 0,5 % și 2,9 % în previziunile din primăvara anului 2015 pentru anii respectivi), înainte de a crește cu 2,7 % în 2017 și cu 3,1 % în 2018. Această înrăutățire accentuată a scenariului economic în 2015-2016 implică o deteriorare corespunzătoare a perspectivelor privind finanțele publice, în ipoteza menținerii politicilor actuale.

               (11)

               Se estimează că Grecia și-a îmbunătățit deficitul structural cu 16 puncte procentuale din PIB, ajungând de la un deficit de 15,2 % în 2009 la un excedent estimat de 1 % în 2014, asigurând astfel o îmbunătățire a soldului structural în 2009-2014 semnificativ mai mare decât cerința de cel puțin 10 puncte procentuale din PIB recomandată de Consiliu pentru perioada respectivă. deficitul public a atins, în 2014, 3,5 % din PIB, situându-se în limitele plafonului de deficit public pe 2014 de 4,5 % din PIB (în termeni ESA2010), stabilit prin decizia Consiliului. Cu toate acestea, soldul primar rezultat de 0,4 % din PIB a fost în mod semnificativ mai slab decât se preconizase și nu a atins obiectivul stabilit la 1,5 % din PIB din cauza unei combinații de factori, inclusiv schimbarea ciclului economic și impactul negativ al acesteia asupra veniturilor bugetare, o relaxare a politicii fiscale și o nesiguranță economică sporită. Cu toate acestea, deteriorarea mediului macroeconomic, însoțită de măsurile fiscale temporare, care expiră în 2015, au împiedicat realizarea soldului primar țintă de 3 % din PIB în 2015 preconizat în cadrul ultimei modificări a Deciziei 2011/734/UE, adoptată în decembrie 2012. Obiectivele bugetare au fost, în consecință, reduse în mod substanțial, ținând seama de circumstanțele macroeconomice și de situația fiscală curentă, pentru a se evita înăsprirea excesivă a politicii fiscale pe termen scurt.

               (12)

               Grecia va urma, în consecință, o nouă strategie fiscală, bazată pe obiective de excedent primar de – 0,25 %, 0,5 %, 1,75 %, și 3,5 % din PIB în 2015, 2016, 2017 și 2018 și ulterior. Traiectoria obiectivelor fiscale este coerentă cu rata de creștere preconizată a economiei Greciei, pe măsură ce aceasta se redresează după cea mai gravă recesiune înregistrată. Traiectoria revizuită înseamnă o scădere a deficitului bugetului public general sub 3 % din PIB în 2017.

               (13)

               Conform previziunilor actualizate ale serviciilor Comisiei în ceea ce privește creșterea PIB-ului nominal, se preconizează că soldul primar al bugetului general va atinge un deficit de 7 631 de milioane EUR (4,4 % din PIB) în 2015, de 6 166 de milioane EUR (3,6 % din PIB) în 2016, de 4 089 de milioane EUR (2,3 % din PIB) în 2017 și de 753 de milioane EUR (0,4 % din PIB) în 2018.

               (14)

               Bugetul pentru 2016 care urmează a fi adoptat de Parlamentul Greciei face parte din strategia bugetară pe termen mediu (SBTM) pentru perioada 2016-2019, cu scopul de a se obține o consolidare fiscală importantă și concentrată la începutul perioadei, ceea ce presupune economii în valoare de peste 6 900 milioane EUR, aproape 4 % din PIB.

               (15)

               Nerealizarea revizuirii finale a programului FESF, întreruperea plăților aferente serviciului datoriei, expirarea programului FESF și introducerea controalelor asupra circulației capitalurilor au creat noi circumstanțe care au condus la o deteriorare puternică suplimentară a sustenabilității datoriei. Acest lucru se datorează unor estimări de creștere mai mici, unei revizuiri descendente a obiectivelor privind excedentul primar, unei revizuiri descendente a veniturilor din privatizări, unei puternice deteriorări a necesităților de finanțare ale sectorului bancar ca urmare a impunerii de controale asupra mișcărilor de capital, creșterii arieratelor de plată ca urmare a lipsei de lichidități cu care se confruntă guvernul și efectelor evaluării din cauza deprecierii monedei euro față de DST. Ca rezultat al acestor evoluții, se preconizează că ponderea datoriei guvernamentale în PIB va atinge 198,3 % în 2016, înainte de scădea la 169,3 % în 2020, 154,5 % în 2022 și 115,9 % în 2030 în cadrul scenariului de bază.

               (16)

               Ținând seama de aceste evoluțiile menționate, traiectoria de ajustare în direcția corectării deficitului excesiv necesită o actualizare. Angajamentul asumat de Grecia vizează nu numai măsurile de consolidare fiscală, ci și măsurile necesare pentru consolidarea caracterului favorabil creșterii și pentru reducerea la minimum a oricărui impact social negativ.

               (17)

               Fiecare măsură impusă prin Decizia de punere în aplicare (UE) 2016/544 a Consiliului este utilă pentru obținerea ajustării bugetare necesare. Unele măsuri au un impact direct asupra situației bugetare a Greciei, în timp ce altele sunt măsuri structurale care vor duce la o guvernanță fiscală mai bună și la o situație bugetară mai solidă pe termen mediu.

               (18)

               Având în vedere considerațiile de mai sus, este necesar să se revizuiască obiectivele bugetare anuale anterioare, precum și măsurile menite să contribuie la îndeplinirea obiectivelor respective. Noile obiective bugetare anuale și măsurile menite să contribuie la îndeplinirea obiectivelor respective sunt cele stabilite în Decizia de punere în aplicare (UE) 2016/544 a Consiliului,

         ADOPTĂ PREZENTA DECIZIE:
   Articolul 1
   (1)   Grecia trebuie să pună capăt situației actuale de deficit excesiv cât mai rapid posibil și cel târziu până în 2017.
   (2)   Traiectoria de ajustare în direcția corectării deficitului excesiv vizează atingerea obiectivelor anuale privind deficitul public (general, astfel cum sunt prevăzute în Decizia de punere în aplicare (UE) 2016/544 a Consiliului și se va baza pe obiectivele privind excedentul primar de – 0,25 %, 0,5 %, 1,75 %, și 3,5 % din PIB în 2015, 2016, 2017 și 2018 și ulterior, după caz. Calea obiectivelor bugetare este coerentă cu rata de creștere preconizată a economiei Greciei, întrucât aceasta se redresează după cea mai gravă recesiune înregistrată. Calea revizuită înseamnă o scădere a deficitului bugetului public general sub 3 % din PIB în 2017.
   (3)   Grecia adoptă și pune în aplicare integral toate măsurile fiscale, economice și de ajustare structurală incluse în programul de ajustare economică și financiară, astfel cum au fost aprobate prin Decizia de punere în aplicare (UE) 2016/544 a Consiliului.
   (4)   Grecia trebuie să fie pregătită să adopte măsuri suplimentare, în cazul în care riscurile la adresa planurilor bugetare se materializează. Măsurile de consolidare bugetară ar trebui să asigure o îmbunătățire durabilă a soldului structural al bugetului general într-o manieră favorabilă creșterii.
   Articolul 2
   Prezenta decizie intră în vigoare la data notificării sale.
   Articolul 3
   Prezenta decizie se adresează Republicii Elene.

      Adoptată la Bruxelles, 15 februarie 2016.

            Pentru Consiliu

            Președintele

         M.H.P. VAN DAM

      (1)  Prezentul act a fost adoptat inițial doar în engleză și publicat în JO L 219, 20.8.2015, p. 8.

      (2)  JO L 145, 11.6.2010, p. 6.

      (3)  JO L 296, 15.11.2011, p. 38.

      (4)  Decizia 2011/791/UE a Consiliului din 8 noiembrie 2011 (JO L 320, 3.12.2011, p. 28); Decizia 2012/211/UE a Consiliului din 13 martie 2012 (JO L 113, 25.4.2012, p. 8); Decizia 2013/6/UE a Consiliului din 4 decembrie 2012 (JO L 4, 9.1.2013, p. 40).

      (5)  JO L 140, 27.5.2013, p. 1.

      (6)  A se vedea pagina 27 din prezentul Jurnal Oficial.

      (7)  JO L 209, 2.8.1997, p. 6.


title: Decizia (UE) 2016/1545 a Parlamentului European din 28 aprilie 2016 privind închiderea conturilor Agenției Uniunii Europene pentru Securitatea Rețelelor și a Informațiilor pentru exercițiul financiar 2014

text:
               14.9.2016

               RO

               Jurnalul Oficial al Uniunii Europene

               L 246/306

         DECIZIA (UE) 2016/1545 A PARLAMENTULUI EUROPEAN
   din 28 aprilie 2016
   privind închiderea conturilor Agenției Uniunii Europene pentru Securitatea Rețelelor și a Informațiilor pentru exercițiul financiar 2014
   PARLAMENTUL EUROPEAN,

               —

               având în vedere conturile anuale finale ale Agenției Uniunii Europene pentru Securitatea Rețelelor și a Informațiilor pentru exercițiul financiar 2014,

               —

               având în vedere Raportul Curții de Conturi privind conturile anuale ale Agenției Uniunii Europene pentru Securitatea Rețelelor și a Informațiilor pentru exercițiul financiar 2014, însoțit de răspunsul Agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a Agenției în ceea ce privește execuția bugetară pentru exercițiul financiar 2014 (05584/2016 – C8-0076/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (UE) nr. 526/2013 al Parlamentului European și al Consiliului din 21 mai 2013 privind Agenția Uniunii Europene pentru Securitatea Rețelelor și a Informațiilor (ENISA) și de abrogare a Regulamentului (CE) nr. 460/2004 (4), în special articolul 21,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar (A8-0098/2016),

               1.

               ia act de conturile anuale finale ale Agenției Uniunii Europene pentru Securitatea Rețelelor și a Informațiilor care sunt prezentate în anexa la raportul Curții de Conturi;

               2.

               aprobă închiderea conturilor Agenției Uniunii Europene pentru Securitatea Rețelelor și a Informațiilor pentru exercițiul financiar 2014;

               3.

               încredințează președintelui sarcina de a transmite prezenta decizie directorului executiv al Agenției Uniunii Europene pentru Securitatea Rețelelor și a Informațiilor, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 223.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 165, 18.6.2013, p. 41.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia nr. 943 din 1 decembrie 2015 privind deschiderea unei proceduri de acordare a autorizației de prospectare și explorare a petrolului și gazelor naturale, care reprezintă resurse naturale subterane în conformitate cu articolul 2 alineatul (1) punctul 3 din Legea resurselor naturale ale subsolului, în „Blocul 1-24 Kitka”, situat în provincia Varna, și notificarea unei proceduri de concurs în vederea acordării unei autorizații

text:
               25.2.2016

               RO

               Jurnalul Oficial al Uniunii Europene

               C 73/3

         DECIZIA nr. 943
   din 1 decembrie 2015
   privind deschiderea unei proceduri de acordare a autorizației de prospectare și explorare a petrolului și gazelor naturale, care reprezintă resurse naturale subterane în conformitate cu articolul 2 alineatul (1) punctul 3 din Legea resurselor naturale ale subsolului, în „Blocul 1-24 Kitka”, situat în provincia Varna, și notificarea unei proceduri de concurs în vederea acordării unei autorizații
   (2016/C 73/03)
   REPUBLICA BULGARIA
   CONSILIUL DE MINIȘTRI
   În conformitate cu articolul 5 alineatul (2), articolul 7 alineatul (2) punctul 8, articolul 42 alineatul (1) punctul 1 și cu articolul 44 alineatul (3) din Legea resurselor naturale ale subsolului, coroborate cu articolul 4 alineatul (1) punctul 1 și cu articolul 16 din Regulamentul privind modul de desfășurare a procedurilor de ofertare și licitare pentru acordarea de autorizații de prospectare și/sau explorare și pentru acordarea de concesiuni pentru extracția resurselor naturale ale subsolului, astfel cum se definește în Legea resurselor naturale ale subsolului adoptată prin Rezoluția nr. 231 a Consiliului de Miniștri din 2010.
   CONSILIUL DE MINIȘTRI DECIDE:

               1.

               Se deschide o procedură de acordare a autorizației de prospectare și explorare a petrolului și gazelor naturale în „Blocul 1-24 Kitka”, situat în provincia Varna, cu o suprafață de 704 km2, delimitat de punctele 1-27, astfel cum se precizează în anexă.

               2.

               Autorizația menționată la punctul 1 se acordă pe baza unei proceduri de concurs conform căreia ofertanții nu trebuie să fie prezenți în timpul procedurii de evaluare a ofertelor.

               3.

               Autorizația de prospectare și explorare este valabilă timp de cinci ani de la data intrării în vigoare a contractului de prospectare și explorare, această perioadă putând fi prelungită în temeiul articolului 31 alineatul (3) din Legea resurselor naturale ale subsolului.

               4.

               Dosarul de concurs se poate achiziționa până cel târziu la ora 17:30 a celei de a 120-a zi de la data publicării prezentei decizii în Jurnalul Oficial al Uniunii Europene.

               5.

               Notificările de participare la concurs se pot depune până cel târziu la ora 17:30 a celei de a 140-a zi de la data publicării prezentei decizii în Jurnalul Oficial al Uniunii Europene.

               6.

               Candidaturile pentru concurs se pot depune până cel târziu la ora 17:30 a celei de a 155-a zi de la data publicării prezentei decizii în Jurnalul Oficial al Uniunii Europene.

               7.

               Prețul dosarului de concurs se stabilește la 10 000 BGN. Dosarul de concurs poate fi obținut de la Ministerul Energiei, cu adresa pe str. Triaditsa 8, Sofia, în termenul stabilit la punctul 4, în urma prezentării unui ordin de plată.

               7.1.

               Suma menționată la punctul 7 trebuie virată în contul bancar al Ministerului Energiei:

                           codul BIC al BNB pentru plățile în moneda națională din Bulgaria (BGN) — BNBGBGSD,

                           codul SWIFT al BNB pentru plățile în valută — BNBGBGSF,

                           IBAN — ВG94 BNBG 9661 3000 1421 01,

                           sediul BNB (Banca Națională a Bulgariei).

               7.2.

               Ordinul de plată trebuie să poarte mențiunea: Pentru dosarul de concurs pentru „Blocul 1-24 Kitka”, achiziționat în numele candidatului al cărui nume trebuie să se regăsească în mod obligatoriu pe ordinul de plată.

               7.3.

               Persoana care primește dosarul de concurs semnează, în numele candidatului, o declarație de confidențialitate referitoare la informațiile conținute în dosarul respectiv.

               8.

               Candidații care doresc să participe la procedura de concurs trebuie să îndeplinească cerințele specificate la articolul 23 alineatul (1) din Legea resurselor naturale ale subsolului.

               9.

               Candidatul sau, în cazul în care candidatul este un grup, fiecare dintre membrii acestuia, trebuie să prezinte o declarație prin care să confirme absența circumstanțelor în temeiul articolului 2 din Legea privind relațiile economice și financiare cu societățile înregistrate în jurisdicții cu regim fiscal preferențial, entitățile sau persoanele afiliate acestora și beneficiarii lor reali (ZIFODRYUPDRSTLTDS) (SG nr. 1 din 2014) coroborat cu punctul 1 din Dispozițiile de completare sau dovada existenței circumstanțelor în temeiul articolului 4 din ZIFODRYUPDRSTLTDS.

               10.

               Societatea candidată sau grupul trebuie să dețină cel puțin capacitățile manageriale minime necesare pentru efectuarea de activități de prospectare și explorare și să respecte în mod cumulativ următoarele condiții:

               10.1.

               candidatul sau, în cazul în care candidatul este un grup, fiecare dintre membrii acestuia, trebuie să furnizeze recomandări în original de la partenerii de afaceri; și

               10.2.

               candidatul sau, în cazul în care candidatul este un grup, fiecare dintre membrii acestuia, trebuie să furnizeze dovezi ale cunoștințelor și experienței profesionale obținute în gestionarea a cel puțin unui proiect de prospectare și explorare a resurselor minerale – petrol și gaze naturale.

               11.

               Societatea candidată sau, în cazul în care candidatul este un grup, cel puțin unul dintre membrii acestuia, trebuie să fi generat venituri totale din vânzările nete în valoare de minimum 4 000 000 BGN pentru cele trei exerciții financiare precedente (în funcție de data înființării sale). În cazul în care candidatul este un grup care nu este o persoană juridică, cerința prevăzută la prezentul punct se aplică grupului în ansamblul său; sau

               11.1.

               candidatul sau, în cazul în care candidatul este un grup, cel puțin unul dintre membrii săi, trebuie să furnizeze o dovadă de la o bancă sau de la o altă instituție financiară care să ateste că dispune de mijloacele financiare necesare pentru a desfășura activitățile de prospectare și explorare a petrolului și a gazelor naturale în zona „Blocului 1-24 Kitka”; sau

               11.2.

               candidatul sau, în cazul în care candidatul este un grup, cel puțin unul dintre membrii săi, trebuie să furnizeze o scrisoare de intenție de la o bancă sau de la o altă instituție financiară care să ateste punerea la dispoziția candidatului a fondurilor necesare pentru a desfășura activitățile de prospectare și explorare a petrolului și a gazelor naturale în zona „Blocului 1-24 Kitka”.

               12.

               Ofertele candidaților sunt evaluate în funcție de propunerile privind programele de lucru, de resursele alocate pentru protecția mediului, de beneficiile suplimentare, de activitățile de formare și, de asemenea, în funcție de capacitățile manageriale și financiare, după cum se prevede în prezenta decizie.

               13.

               Garanția de participare la concurs se stabilește la 5 000 BGN și trebuie plătită înainte de termenul specificat la punctul 5 în contul bancar al Ministerului Energiei:

                           codul BIC al BNB pentru plățile în moneda națională din Bulgaria (BGN) — BNBGBGSD,

                           codul SWIFT al BNB pentru plățile în valută — BNBGBGSF,

                           IBAN — BG75 BNBG 9661 3300 1421 03,

                           sediul BNB (Banca Națională a Bulgariei).

               14.

               Candidaților care nu sunt admiși la procedura de concurs li se rambursează garanția în termen de 14 zile de la data intrării în vigoare a deciziei comitetului de selecție de respingere a cererii de participare la concurs.

               15.

               Garanția ofertantului câștigător se rambursează în termen de 14 zile de la semnarea contractului, iar garanțiile celorlalți ofertanți se rambursează în termen de 14 zile de la publicarea în Monitorul Oficial al Republicii Bulgaria a Deciziei Consiliului de Miniștri privind acordarea autorizației de prospectare și explorare.

               16.

               Cererile de participare la procedura de concurs și ofertele care fac obiectul procedurii de concurs trebuie depuse la serviciul „Grefă” din cadrul Ministerului Energiei, la adresa: Triaditsa 8, Sofia, în limba bulgară, în conformitate cu dispozițiile articolului 46 din Legea resurselor naturale ale subsolului.

               17.

               Ofertele trebuie să respecte cerințele și condițiile indicate în dosarul de concurs.

               18.

               Procedura de concurs are loc chiar dacă un singur candidat este admis să participe.

               19.

               Ministrul Energie este autorizat:

               19.1.

               să transmită prezenta decizie spre publicare în Jurnalul Oficial al Uniunii Europene;

               19.2.

               să organizeze procedura de concurs și să asigure desfășurarea acesteia.

               20.

               Prezenta decizie se publică în Monitorul Oficial al Republicii Bulgaria și pe site-ul de internet al Consiliului de Miniștri. Prezenta decizie se anunță în localitățile Varna, Beloslav, Avren, Dolni Chiflik și Byala.

               21.

               Contestațiile care au ca obiect prezenta decizie pot fi adresate Curții Supreme Administrative în termen de 14 zile de la publicarea acesteia în Jurnalul Oficial al Uniunii Europene.

            Prim-ministru

         Boyko BORISOV

            Pentru secretarul general al consiliului de miniștri

         Veselin DAKOV

            Director de cabinet

         Veselin DAKOV

      ANEXĂ
      LISTĂ CU COORDONATELE PUNCTELOR DE FRONTIERĂ ALE „BLOCULUI 1-24 KITKA”
      Sistemul de coordonate WGS 84

                  No

                  Latitudine

                  Longitudine

                  1

                  43°09′38.00″

                  27°36′24.42″

                  2

                  43°09′38.00″

                  27°53′50.88″

                  3

                  43°08′41.47″

                  27°53′50.88″

                  4

                  43°08′41.47″

                  27°56′24.61″

                  linie de țărm

                  5

                  43°06′12.57″

                  27°55′24.30″

                  6

                  43°05′55.73″

                  27°54′26.25″

                  7

                  43°05′04.19″

                  27°53′25.54″

                  8

                  43°04′00.93″

                  27°53′41.97″

                  9

                  43°03′23.36″

                  27°54′28.28″

                  linie de țărm

                  10

                  42°53′23.97″

                  27°54′02.23″

                  11

                  42°53′23.97″

                  27°36′24.42″

                  12

                  43°03′24.00″

                  27°36′24.40″

                  13

                  43°03′24.00″

                  27°38′18.75″

                  14

                  43°06′36.64″

                  27°38′18.75″

                  15

                  43°06′36.64″

                  27°36′24.40″

                  zonă exclusă

                  16

                  43°01′41.74″

                  27°52′39.73″

                  17

                  43°01′41.74″

                  27°52′52.18″

                  18

                  43°01′33.65″

                  27°52′52.18″

                  19

                  43°01′33.55″

                  27°52′39.73″

                  zonă exclusă

                  20

                  43 00′04.43″

                  27°42′55.30″

                  21

                  43°00′04.43″

                  27°43′04.56″

                  22

                  42°59′53.66″

                  27°43′04.56″

                  23

                  42°59′53.66″

                  27°42′55.30″

                  zonă exclusă

                  24

                  42°58′24.20″

                  27°38′49.49″

                  25

                  42°58′24.20″

                  27°40′12.28″

                  26

                  42°58′00.55″

                  27°40′12.28″

                  27

                  42°58′00.55″

                  27°38′49.49″


title: Decizia Consiliului din 18 iunie 2013 de numire și înlocuire a membrilor Consiliului de conducere al Centrului European pentru Dezvoltarea Formării Profesionale

text:
               20.6.2013

               RO

               Jurnalul Oficial al Uniunii Europene

               C 174/4

         DECIZIA CONSILIULUI
   din 18 iunie 2013
   de numire și înlocuire a membrilor Consiliului de conducere al Centrului European pentru Dezvoltarea Formării Profesionale
   2013/C 174/02
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere candidatura prezentată Consiliului de către Comisie, din categoria reprezentanților lucrătorilor,
   întrucât:

               (1)

               Prin decizia sa din 16 iulie 2012 (2), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada cuprinsă între 18 septembrie 2012 și 17 septembrie 2015.

               (2)

               Un post de membru în cadrul Consiliului de conducere al centrului, din categoria reprezentanților lucrătorilor, este disponibil pentru Grecia,

         ADOPTĂ PREZENTA DECIZIE:
   Articol unic
   Se numește în calitate de membru în cadrul Consiliului de conducere al Centrului European pentru Dezvoltarea Formării Profesionale pentru durata rămasă a mandatului, respectiv până la 17 septembrie 2015:
   REPREZENTANȚII ORGANIZAȚIILOR LUCRĂTORILOR:

               GRECIA

               Dl Michalis KOUROUTOS

      Adoptată la Luxemburg, 18 iunie 2013.

            Pentru Consiliu

            Președintele

         P. HOGAN

      (1)  JO L 39, 13.2.1975, p. 1.

      (2)  JO C 228, 31.7.2012, p. 3.


title: 2010/285/: Decizia Consiliului din 19 ianuarie 2010 privind existența unui deficit excesiv în Germania

text:
               21.5.2010

               RO

               Jurnalul Oficial al Uniunii Europene

               L 125/38

         DECIZIA CONSILIULUI
   din 19 ianuarie 2010
   privind existența unui deficit excesiv în Germania
   (2010/285/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 126 alineatul (6), coroborat cu articolul 126 alineatul (13) și cu articolul 136,
   având în vedere propunerea Comisiei,
   având în vedere observațiile prezentate de Germania,
   întrucât:

               (1)

               În conformitate cu articolul 126 alineatul (1) din Tratatul privind funcționarea Uniunii Europene, statele membre trebuie să evite deficitele publice excesive.

               (2)

               Pactul de stabilitate și creștere are la bază obiectivul unor finanțe publice solide ca mijloc de consolidare a condițiilor pentru stabilitatea prețurilor și pentru o creștere susținută și durabilă, care să contribuie la crearea de locuri de muncă.

               (3)

               Procedura de deficit excesiv (PDE) prevăzută la articolul 126 din Tratatul privind funcționarea Uniunii Europene, clarificată prin Regulamentul (CE) nr. 1467/97 al Consiliului din 7 iulie 1997 privind accelerarea și clarificarea aplicării procedurii de deficit excesiv (1) (care face parte din Pactul de stabilitate și creștere), prevede adoptarea unei decizii privind existența unui deficit excesiv. Regulamentul (CE) nr. 1467/97 stabilește de asemenea dispoziții de punere în aplicare a articolului 104 din Tratatul de instituire a Comunității Europene, care a devenit articolul 126 din Tratatul privind funcționarea Uniunii Europene. Protocolul privind procedura de deficit excesiv anexat la Tratatul privind funcționarea Uniunii Europene prevede dispoziții suplimentare referitoare la punerea în aplicare a PDE. Regulamentul (CE) nr. 479/2009 al Consiliului (2) stabilește norme și definiții detaliate pentru aplicarea dispozițiilor protocolului menționat.

               (4)

               Reforma din 2005 a Pactului de stabilitate și creștere a căutat să-i întărească eficacitatea și bazele economice, precum și să protejeze sustenabilitatea finanțelor publice pe termen lung. Obiectivul acesteia l-a constituit garantarea faptului că situația economică și bugetară este pe deplin luată în considerare în toate etapele PDE. Astfel, Pactul de stabilitate și creștere constituie cadrul care sprijină politicile guvernamentale pentru o revenire rapidă la poziții bugetare solide ținând cont de situația economică.

               (5)

               Articolul 104 alineatul (5) din Tratatul de instituire a Comunității Europene, care a devenit articolul 126 alineatul (5) din Tratatul privind funcționarea Uniunii Europene, prevede obligația Comisiei de a adresa Consiliului un aviz în cazul în care aceasta consideră că într-un stat membru există sau poate să apară un deficit excesiv. Luând în considerare raportul său întocmit în conformitate cu articolul 104 alineatul (3) din Tratatul de instituire a Comunității Europene, care a devenit articolul 126 alineatul (3) din Tratatul privind funcționarea Uniunii Europene, și avizul emis de Comitetul economic și financiar în conformitate cu articolul 104 alineatul (4) din Tratatul de instituire a Comunității Europene, care a devenit articolul 126 alineatul (4) din Tratatul privind funcționarea Uniunii Europene, Comisia a concluzionat că în Germania există un deficit excesiv. În consecință, Comisia a transmis Consiliului un aviz în acest sens cu privire la Germania la 11 noiembrie 2009 (3).

               (6)

               Articolul 126 alineatul (6) din Tratatul privind funcționarea Uniunii Europene prevede că Consiliul ar trebui să ia în considerare orice eventuale observații ale statului membru în cauză, înainte de a decide, pe baza unei evaluări globale, dacă există sau nu un deficit excesiv. În cazul Germaniei, evaluarea globală conduce la concluziile expuse în prezenta decizie.

               (7)

               Conform datelor comunicate de autoritățile germane în octombrie 2009, se preconizează că nivelul deficitului public al Germaniei va atinge 3,7 % din PIB în 2009, fiind astfel cu mult peste valoarea de referință de 3 % din PIB. Depășirea preconizată a valorii de referință poate fi considerată excepțională în sensul dispozițiilor din tratat și din Pactul de stabilitate și creștere. Conform previziunilor serviciilor Comisiei din toamna anului 2009, PIB-ul real al Germaniei se va contracta drastic cu 5 % în 2009. În plus, depășirea preconizată a valorii de referință nu poate fi considerată temporară, deoarece, conform previziunilor serviciilor Comisiei din toamna anului 2009 și ținând seama de măsurile adoptate în acest an care vor afecta bugetele pe 2010 și 2011, deficitul s-ar ridica la 5,0 % din PIB în 2010, pentru a coborî la 4,6 % din PIB în 2011, în ipoteza menținerii politicilor actuale. Criteriul deficitului prevăzut de tratat nu este îndeplinit.

               (8)

               Conform informațiilor notificate în octombrie 2009 de către autoritățile germane, se preconizează că datoria publică brută, care s-a situat peste valoarea de referință de 60 % din PIB încă din 2002, va atinge nivelul de 74,2 % din PIB în 2009. Conform previziunilor serviciilor Comisiei din toamna anului 2009, se preconizează că ponderea datoriei publice va continua să crească, ajungând la 73,1 % din PIB în 2009 și la 79,7 % din PIB în 2011. Nu se poate considera că ponderea datoriei scade suficient și se apropie de valoarea de referință într-un ritm satisfăcător, în sensul dispozițiilor din tratat și din Pactul de stabilitate și creștere. Criteriul datoriei prevăzut de tratat nu este îndeplinit.

               (9)

               În conformitate cu articolul 2 alineatul (4) din Regulamentul (CE) nr. 1467/97, „factorii relevanți” pot fi luați în considerare în etapele care conduc la adoptarea deciziei Consiliului privind existența unui deficit excesiv în conformitate cu articolul 126 alineatul (6) din Tratatul privind funcționarea Uniunii Europene numai dacă este îndeplinită dubla condiție ca deficitul să rămână apropiat de valoarea de referință și ca depășirea valorii de referință să fie temporară. Această dublă condiție nu este îndeplinită în cazul Germaniei. Prin urmare, în etapele care conduc la adoptarea prezentei decizii nu sunt luați în considerare factorii relevanți,

         ADOPTĂ PREZENTA DECIZIE:
   Articolul 1
   În urma unei evaluări globale, rezultă că în Germania există un deficit excesiv.
   Articolul 2
   Prezenta decizie se adresează Republicii Federale Germania.

      Adoptată la Bruxelles, 19 ianuarie 2010.

            Pentru Consiliu

            Președintele

         E. SALGADO

      (1)  JO L 209, 2.8.1997, p. 6.

      (2)  JO L 145, 10.6.2009, p. 1.

      (3)  Toate documentele privind PDE pentru Germania pot fi consultate la următoarea adresă: http://ec.europa.eu/economy_finance/netstartsearch/pdfsearch/pdf.cfm?mode = _m2


title: Decizia Consiliului din 25 septembrie 2014 de numire și înlocuire a membrilor Consiliului de conducere al Centrului European pentru Dezvoltarea Formării Profesionale

text:
               27.9.2014

               RO

               Jurnalul Oficial al Uniunii Europene

               C 338/26

         DECIZIA CONSILIULUI
   din 25 septembrie 2014
   de numire și înlocuire a membrilor Consiliului de conducere al Centrului European pentru Dezvoltarea Formării Profesionale
   2014/C 338/04
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (1), în special articolul 4,
   având în vedere candidatura prezentată Consiliului de către Comisie, din categoria reprezentanților lucrătorilor,
   întrucât:

               (1)

               Prin decizia sa din 16 iulie 2012 (2), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada cuprinsă între 18 septembrie 2012 și 17 septembrie 2015.

               (2)

               Un post de membru în cadrul Consiliului de conducere al centrului din categoria reprezentanților lucrătorilor este disponibil pentru Polonia,

         ADOPTĂ PREZENTA DECIZIE:
   Articol unic
   Se numește în calitate de membru în cadrul Consiliului de conducere al Centrului European pentru Dezvoltarea Formării Profesionale pentru durata rămasă a mandatului, respectiv până la 17 septembrie 2015:
   REPREZENTANȚII ORGANIZAȚIILOR LUCRĂTORILOR:

               POLONIA

               Doamna Dagmara IWANCIW

      Adoptată la Bruxelles, 25 septembrie 2014.

            Pentru Consiliu

            Președintele

         F. GUIDI

      (1)  JO L 39, 13.2.1975, p. 1.

      (2)  JO C 228, 31.7.2012, p. 3.


title: Decizia (PESC) 2016/1635 a Comitetului politic și de securitate din 30 august 2016 privind începerea consolidării capacităților și a formării pazei de coastă și a forțelor navale libiene de către operația militară a Uniunii Europene în zona central-sudică a Mării Mediterane (EUNAVFOR MED operația SOPHIA) (EUNAVFOR MED/3/2016)

text:
               10.9.2016

               RO

               Jurnalul Oficial al Uniunii Europene

               L 243/11

         DECIZIA (PESC) 2016/1635 A COMITETULUI POLITIC ȘI DE SECURITATE
   din 30 august 2016
   privind începerea consolidării capacităților și a formării pazei de coastă și a forțelor navale libiene de către operația militară a Uniunii Europene în zona central-sudică a Mării Mediterane (EUNAVFOR MED operația SOPHIA) (EUNAVFOR MED/3/2016)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Decizia (PESC) 2015/778 a Consiliului din 18 mai 2015 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA) (1), în special articolul 2a și articolul 6 alineatul (1),
   întrucât:

               (1)

               Decizia (PESC) 2016/993 a Consiliului (2), care modifică Decizia (PESC) 2015/778, a introdus articolul 2a în decizia menționată pentru a adăuga asistența pentru dezvoltarea capacităților și formarea pazei de coastă și a forțelor navale libiene pentru asigurarea aplicării legii pe mare, în special în vederea prevenirii introducerii ilegale de persoane și a traficului de persoane, ca misiune de sprijinire din partea EUNAVFOR MED operația SOPHIA.

               (2)

               În conformitate cu acest articol 2a alineatul (2) din Decizia (PESC) 2015/778, în cazul în care Comitetul politic și de securitate decide că au fost efectuate pregătirile necesare, în special în ceea ce privește generarea forțelor și procedurile de control pentru stagiari, EUNAVFOR MED operația SOPHIA acordă asistență în marea liberă, în cadrul zonei sale de operații convenite, pentru dezvoltarea capacităților și formarea pazei de coastă și a forțelor navale libiene pentru asigurarea aplicării legii pe mare, în special în vederea prevenirii introducerii ilegale de persoane și a traficului de persoane.

               (3)

               Comandantul operației UE a oferit Comitetului politic și de securitate asigurarea că au fost realizate pregătirile necesare pentru inițierea acestei sarcini de sprijin.

               (4)

               Prin urmare, EUNAVFOR MED operația SOPHIA ar trebui să fie autorizată să înceapă, în cadrul zonei sale de operații convenite, acordarea de asistență pentru dezvoltarea capacităților și formarea pazei de coastă și a forțelor navale libiene în marea liberă, astfel cum se prevede la articolul 2a din Decizia (PESC) 2015/778.

               (5)

               În conformitate cu articolul 5 din Protocolul nr. 22 privind poziția Danemarcei anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,

         ADOPTĂ PREZENTA DECIZIE:
   Articolul 1
   EUNAVFOR MED operația SOPHIA începe, în cadrul zonei sale de operații convenite, acordarea de asistență pentru dezvoltarea capacităților și formarea pazei de coastă și a forțelor navale libiene în marea liberă, astfel cum se prevede la articolul 2a din Decizia (PESC) 2015/778.
   Articolul 2
   Prezenta decizie intră în vigoare la data adoptării.

      Adoptată la Bruxelles, 30 august 2016.

            Pentru Comitetul politic și de securitate

            Președintele

         W. STEVENS

      (1)  JO L 122, 19.5.2015, p. 31.

      (2)  Decizia (PESC) 2016/993 a Consiliului din 20 iunie 2016 de modificare a Deciziei (PESC) 2015/778 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA) (JO L 162, 21.6.2016, p. 18).


title: 2013/101/UE: Decizia Consiliului din 18 februarie 2013 de numire a unui membru francez și a doi supleanți francezi în cadrul Comitetului Regiunilor

text:
               22.2.2013

               RO

               Jurnalul Oficial al Uniunii Europene

               L 49/70

         DECIZIA CONSILIULUI
   din 18 februarie 2013
   de numire a unui membru francez și a doi supleanți francezi în cadrul Comitetului Regiunilor
   (2013/101/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului francez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada 26 ianuarie 2010-25 ianuarie 2015.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Jean-Yves Le DRIAN.

               (3)

               Două locuri de supleant în cadrul Comitetului Regiunilor au devenit vacante ca urmare a încheierii mandatelor domnului Victorin LUREL și al doamnei Caroline CAYEUX,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului în curs, respectiv până la 25 ianuarie 2015:

               (a)

               în calitate de membru:

                           —

                           domnul Pierrick MASSIOT, président du Conseil régional de Bretagne;

                     și

               (b)

               în calitate de supleanți:

                           —

                           doamna Josette BOREL-LECERTIN, présidente du Conseil régional de Guadeloupe;

                           —

                           domnul Daniel DUGLERY, conseiller régional d’Auvergne.

         Articolul 2
   Prezenta decizie intră în vigoare la data adoptării.

      Adoptată la Bruxelles, 18 februarie 2013.

            Pentru Consiliu

            Președintele

         S. SHERLOCK

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.